Document ID: 31994R1223

Title and Content:
ΚΑΝΟΝΙΣΜΟΣ (ΕΚ) αριθ. 1223/94 ΤΗΣ ΕΠΙΤΡΟΠΗΣ της 30ής Μαΐου 1994 περί των ειδικών λεπτομερών κανόνων εφαρμογής του καθεστώτος πιστοποιητικών προκαθορισμού για ορισμένα γεωργικά προϊόντα εξαγόμενα υπό μορφή εμπορευμάτων μη υπαγομένων στο παράρτημα ΙΙ της συνθήκης Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 3448/93 του Συμβουλίου της 6ης Δεκεμβρίου 1993 για τον καθορισμό του καθεστώτος συναλλαγών που εφαρμόζεται για ορισμένα εμπορεύματα που προέρχονται από τη μεταποίηση γεωργικών προϊόντων (1), και ιδίως το άρθρο 8 παράγραφος 3 πρώτο εδάφιο και το άρθρο 20, Εκτιμώντας: ότι ο κανονισμός (ΕΟΚ) αριθ. 876/68 του Συμβουλίου της 28ης Ιουνίου 1968 περί καθορισμού στον τομέα του γάλακτος και των γαλακτοκομικών προϊόντων των γενικών κανόνων για τη χορήγηση επιστροφών κατά την εξαγωγή και των κριτηρίων καθορισμού του ύψους τους (2), όπως τροποποιήθηκε τελευταία από τον κανονισμό (ΕΚ) αριθ. 776/94 (3), προβλέπει ότι καθεστώς προκαθορισμού των ποσών των επιστροφών μπορεί να υιοθετηθεί σε περίπτωση εξαγωγής γαλακτοκομικών προϊόντων υπό μορφή εμπορευμάτων μη υπαγομένων στο παράρτημα ΙΙ της συνθήκης- ότι, παρομοίως, ο κανονισμός (ΕΟΚ) αριθ. 1766/92 του Συμβουλίου της 30ής Ιουνίου 1992 περί κοινής οργανώσεως αγοράς στον τομέα των σιτηρών (4), όπως τροποποιήθηκε από τον κανονισμό (ΕΟΚ) αριθ. 2193/93 της Επιτροπής (5), ο κανονισμός (ΕΟΚ) αριθ. 2771/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των αυγών (6), όπως τροποποιήθηκε τελευταία από τον κανονισμό (ΕΟΚ) αριθ. 1574/93 (7), ο κανονισμός (ΕΟΚ) αριθ. 1418/76 του Συμβουλίου της 21ης Ιουνίου 1976 περί κοινής οργανώσεως αγοράς στον τομέα του ρυζιού (8), όπως τροποποιήθηκε τελευταία από τον κανονισμό (ΕΟΚ) αριθ. 1544/93 (9), καθώς και ο κανονισμός (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως αγοράς στον τομέα της ζάχαρης (10), όπως τροποποιήθηκε τελευταία από τον κανονισμό (ΕΚ) αριθ. 133/94 (11), προβλέπουν επίσης τέτοιο καθεστώς- ότι η ονοματολογία των Βρυξελλών έχει αντικατασταθεί, στις πράξεις της Κοινότητας, με τη συνδυασμένη ονοματολογία και ότι ο κανονισμός (ΕΟΚ) αριθ. 2730/79 της Επιτροπής αντικαταστάθηκε από τον κανονισμό (ΕΟΚ) αριθ. 3665/87 της Επιτροπής της 27ης Νοεμβρίου 1987 περί κοινών λεπτομερειών εφαρμογής του καθεστώτος των επιστροφών κατά την εξαγωγή για τα γεωργικά προϊόντα (12), όπως τροποποιήθηκε τελευταία από τον κανονισμό (ΕΟΚ) αριθ. 2805/93 (13)- ότι ο κανονισμός (ΕΟΚ) αριθ. 3183/80 της Επιτροπής αντικαταστάθηκε από τον κανονισμό (ΕΟΚ) αριθ. 3719/88 της Επιτροπής της 16ης Νοεμβρίου 1988 περί λεπτομερειών εφαρμογής του καθεστώτος των πιστοποιητικών εισαγωγής, εξαγωγής και προκαθορισμού για τα γεωργικά προϊόντα (14), όπως τροποποιήθηκε τελευταία από τον κανονισμό (ΕΚ) αριθ. 3519/93 (15)- ότι η διεθνής κατάσταση έχει αισθητά μεταβληθεί από την έκδοση του κανονισμού (ΕΟΚ) αριθ. 349/86 της Επιτροπής της 18ης Φεβρουαρίου 1986 περί αναστολής της εφαρμογής ορισμένων διατάξεων του κανονισμού (ΕΟΚ) αριθ. 1760/83 όσον αφορά την πληρωμή των επιστροφών για το βούτυρο που εξάγεται υπό μορφή εμπορευμάτων που δεν υπάγονται στο παράρτημα ΙΙ της συνθήκης (16)- ότι, ως εκ τούτου, οι διατάξεις του άρθρου 7 παράγραφοι 4 έως 7 του κανονισμού (ΕΟΚ) αριθ. 1760/83 της Επιτροπής της 29ης Ιουνίου 1983 περί ειδικών λεπτομερειών εφαρμογής του καθεστώτος πιστοποιητικών προκαθορισμού για ορισμένα γεωργικά προϊόντα εξαγόμενα υπό μορφή εμπορευμάτων που δεν υπάγονται στο παράρτημα ΙΙ της συνθήκης και περί παρεκκλίσεως από τον κανονισμό (ΕΟΚ) αριθ. 2730/79 όσον αφορά την καταβολή των επιστροφών από το βούτυρο (17), όπως τροποποιήθηκε τελευταία από τον κανονισμό (ΕΟΚ) αριθ. 888/93 (18)- ότι είναι σκόπιμο να προβλεφθούν ανάλογοι κανόνες για τη διαχείριση των πιστοποιητικών προκαθορισμού που εφαρμόζεται για ορισμένα γεωργικά προϊόντα τα οποία εξάγονται είτε ως έχουν είτε ενσωματωμένα σε ορισμένα εμπορεύματα μη υπαγόμενα στο παράρτημα ΙΙ της συνθήκης- ότι πρέπει, ωστόσο, να ληφθούν υπόψη οι ειδικές συνθήκες παραγωγής και εμπορίας ορισμένων σχετικών εμπορευμάτων- ότι, ως εκ τούτου, ορισμένες διάρκειες ισχύος των πιστοποιητικών είναι σκόπιμο να προσαρμοστούν ώστε να λαμβάνονται υπόψη οι εν λόγω στόχοι και να διασφαλίζεται ότι τα πιστοποιητικά που αφορούν τα γαλακτοκομικά προϊόντα καλύπτονται από τις ίδιες διατάξεις, όσον αφορά τις αιτήσεις χορηγήσεως πιστοποιητικού που υποβάλλονται μια Πέμπτη, ανεξάρτητα από το αν τα προϊόντα αυτά εξάγονται ως έχουν ή υπό μορφή ορισμένων εμπορευμάτων μη υπαγομένων στο παράρτημα ΙΙ της συνθήκης- ότι πρέπει να τροποποιηθούν οι ειδικά λεπτομερείς κανόνες εφαρμογής που έχουν θεσπιστεί από τον κανονισμό (ΕΟΚ) αριθ. 1760/83- ότι οι εν λόγω κανονισμός ενδείκνυται να αντικατασταθεί για λόγους σαφήνειας- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη των επιτροπών διαχείρισης για τα οριζόντια θέματα που αφορούν το εμπόριο μεταποιημένων γεωργικών προϊόντων εκτός παραρτήματος ΙΙ, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο παρών κανονισμός θεσπίζει, για ορισμένα γεωργικά προϊόντα εξαγόμενα υπό μορφή εμπορευμάτων μη υπαγομένων στο παράρτημα ΙΙ της συνθήκης, τους ειδικούς λεπτομερείς κανόνες εφαρμογής του καθεστώτος πιστοποιητικών προκαθορισμού των επιστροφών που αναφέρεται στο άρθρο 5 παράγραφος 3 του κανονισμού (ΕΟΚ) αριθ. 876/68, στο άρθρο 13 παράγραφος 4 εδάφιο τρίτο του κανονισμού (ΕΟΚ) αριθ. 1766/92 και στα αντίστοιχα άρθρα ορισμένων άλλων κανονισμών περί κοινής οργανώσεως των αγορών στους τομείς του ρυζιού, της ζάχαρης και των αυγών. Άρθρο 2 Το πιστοποιητικό προκαθορισμού, αποκαλούμενο στο εξής "πιστοποιητικό", ζητείται και εκδίδεται για ένα μόνο προϊόν βάσης. Φέρει την περιγραφή των εμπορευμάτων υπό τη μορφή υπό την οποία εξάγεται αυτό το προϊόν. Δύο ή περισσότερες περιγραφές εμπορευμάτων μπορούν να εμφαίνονται σε ένα πιστοποιητικό εάν: - το ίδιο ποσοστό επιστροφής χορηγείται στο ενεχόμενο προϊόν βάσης το οποίο εξάγεται υπό τη μορφή των αναφερόμενων εμπορευμάτων και - η ίδια περίοδος ισχύος, όπως προβλέπεται στο άρθρο 4, εφαρμόζεται στα αναφερόμενα εμπορεύματα. Άρθρο 3 1. Οι αιτήσεις χορηγήσεως πιστοποιητικού υποβάλλονται υπό τους όρους που προβλέπονται στο άρθρο 15 του κανονισμού (ΕΟΚ) αριθ. 3719/88. Ωστόσο, όσον αφορά τις αιτήσεις, τις σχετικές με τα γαλακτοκομικά προϊόντα (PG 2, PG 3 ή PG 6) που πρόκειται να εξαχθούν υπό μορφή εμπορευμάτων οι οποίες έχουν υποβληθεί την ημέρα Πέμπτη, οι αιτήσεις αυτές θεωρούνται ότι έχουν ύποβληθεί την εργάσιμη ημέρα που έπεται της Πέμπτης αυτής. 2. Στην αίτηση χορηγήσεως πιστοποιητικού και στο πιστοποιητικό περιλαμβάνονται: α) στο χώρο 20, η περιγραφή του ή των προς εξαγωγή εμπορευμάτων και τον ή τους κωδικούς ΣΟ, όπου υπάγονται, όπως αναφέρεται στα παραρτήματα Β και Γ του κανονισμού (ΕΚ) αριθ. 1222/94 της Επιτροπής (19)- ωστόσο, όταν το ποσοστό επιστροφής που αναλογεί στο προϊόν βάσης για το οποίο έχει εκδοθεί το πιστοποιητικό, διαφοροποιείται ανάλογα με τη δασμολογική κατάσταση ή τα χαρακτηριστικά του προς εξαγωγή εμπορεύματος, το πιστοποιητικό περιέχει την ακριβή περιγραφή του εμπορεύματος με ένδειξη του κωδικού ΣΟ, όπου υπάγεται- β) στο χώρο 14 η περιγραφή, και στους χώρους 17 και 18 η ποσότητα, εκφραζόμενη σε καθαρή μάζα του προϊόντος βάσης, που περιλαμβάνεται στο παράρτημα Α του κανονισμού (ΕΚ) αριθ. 1222/94 και το οποίο η επιστροφή πρέπει να προκαθοριστεί, όπως προκύπτουν από την εφαρμογή των διατάξεων του άρθρου 1 παράγραφος 2 και του άρθρου 3 παράγραφοι 1, 2 και 3 του εν λόγω κανονισμού- στους χώρους 15 και 16, αντίστοιχα, η περιγραφή σύμφωνα με τη συνδυασμένη ονοματολογία και ο κωδικός ΣΟ που αντιστοιχεί στο προϊόν βάσης για το οποίο εκδίδεται το πιστοποιητικό- γ) εφόσον εφαρμόζονται οι διατάξεις του άρθρου 6, στο χώρο 20, εκτός από τις ενδείξεις που αναφέρονται στο στοιχείο α), η ποσότητα εκφραζόμενη σε καθαρή μάζα του εμπορεύματος που αποτελεί αντικείμενο του διαγωνισμού, η οποία αντιστοιχεί στην ενδεικτική ποσότητα του προϊόντος βάσης που αναφέρεται στο χώρο 17. Άρθρο 4 1. Το πιστοποιητικό ισχύει από την ημερομηνία έκδοσης του κατά την έννοια του άρθρου 21 παράγραφος 1 του κανονισμού (ΕΟΚ) αριθ. 3719/88: - μέχρι τη λήξη του πέμπτου μήνα που ακολουθεί το μήνα της έκδοσής του, για τα προϊόντα που υπάγονται στην κοινή οργάνωση των αγορών στους τομείς της ζάχαρης, των σιτηρών, του ρυζιού και των αυγών, - μέχρι το τέλος του έκτου μήνα που ακολουθεί το μήνα της έκδοσής του, για τα προϊόντα που υπάγονται στην κοινή οργάνωση αγορών στους τομείς του γάλακτος και των γαλακτοκομικών προϊόντων, εξαιρέσει των πιστοποιητικών που εκδίδονται για το βούτυρο με περιεκτικότητα σε λιπαρές ουσίες 82 % κατά βάρος (PG 6), τα οποία ισχύουν μέχρι το τέλος του τρίτου μήνα που ακολουθεί το μήνα της έκδοσης του. Ωστόσο, στην περίπτωση εξαγωγής εμπορευμάτων βάσει διαγωνισμού που αναφέρεται στο άρθρο 44 του κανονισμού (ΕΟΚ) αριθ. 3719/88, ο οποίος προκηρύσσεται σε τρίτη χώρα-εισαγωγέα, το πιστοποιητικό ισχύει μέχρι την ημερομηνία κατά την οποία οι υποχρεώσεις που απορρέουν από την κατακύρωση πρέπει να τηρηθούν, η διάρκεια όμως ισχύος του πιστοποιητικού δεν μπορεί να είναι ανώτερη από οκτώ μήνες μετά το μήνα της έκδοσης του. Για τα γαλακτοκομικά προϊόντα, αυτό το μέγιστο όριο της διάρκειας ισχύος γίνεται 18 μήνες στην περίπτωση εξαγωγής βάσει διαγωνισμού που αναφέρεται στο άρθρο 6. 2. Κατά παρέκκλιση από την παράγραφο 1: α) για το κριθάρι που εξάγεται υπό μορφή μπύρας που υπάγεται στον κωδικό ΣΟ 2203, το πιστοποιητικό ισχύει μέχρι το τέλος του ενδέκατου μήνα που έπεται του μήνα της έκδοσής του- β) για τα αυγά πουλερικών ορνιθώνος με κέλυφος, φρέσκα ή διατηρημένα, μη προοριζόμενα για επώαση, τα οποία λαμβάνονται υπόψη για τον υπολογισμό της επιστροφής που εφαρμόζεται κατά την εξαγωγή της ωαλβουμίνης του κωδικού ΣΟ 3502 10, το πιστοποιητικό ισχύει μέχρι το τέλος του τρίτου μήνα που έπεται του μήνα της έκδοσής του- γ) για το σκληρό σίτο, το πιστοποιητικό ισχύει μέχρι το τέλος του έκτου μήνα που έπεται του μήνα της έκδοσής του. Άρθρο 5 Σε περίπτωση εξαγωγής προϊόντος που υπόκειται στην κοινή οργάνωση αγορών στον τομέα του γάλακτος και των γαλακτοκομικών προϊόντων βάσει διαγωνισμού που αναφέρεται στο άρθρο 44 του κανονισμού (ΕΟΚ) αριθ. 3719/88, κατά παρέκκλιση από την παράγραφο 5 του εν λόγω άρθρου, ο αιτών το πιστοποιητικό οφείλει να τηρεί προθεσμία 60 ημερών. Άρθρο 6 1. Εφόσον οι όροι του διαγωνισμού, που διενεργείται από τις ένοπλες δυνάμεις που έχουν στρατοπεδεύσει στο έδαφος κράτους μέλους και δεν ανήκουν στη σημαία του, προσδιορίζουν μόνο κατά προσέγγιση την ποσότητα των προς προμήθεια εμπορευμάτων, καθόσον η ποσότητα την οποία πράγματι προμηθεύονται είναι δυνατόν να προσδιοριστεί μόνο κατά τη λήξη της προβλεπόμενης περιόδου παραδόσεως, που προβλέπεται στην πρόσκληση συμμετοχής στο διαγωνισμό, το πιστοποιητικό που αφορά το προϊόν βάσης που εξάγεται υπό τη μορφή αυτών των εμπορευμάτων εκδίδεται για την ποσότητα που αντιστοιχεί στην ποσότητα των εν λόγω εμπορευμάτων, η οποία προσδιορίζεται κατά προσέγγιση στους όρους του διαγωνισμού και ονομάζεται "ενδεικτική ποσότητα". Στην περίπτωση αυτή, μία από τις ακόλουθες ενδείξεις τίθεται στο χώρο 20 της αιτήσεως χορηγήσεως πιστοποιητικού και του πιστοποιητικού: - "Cantidad indicativa", - "Anslaet maengde", - "Richtmenge", - "Ενδεικτική ποσότητα", - "Target quantity", - "Quantite indicative", - "Quantita indicativa", - "Geschatte hoeveelheid", - "Quantidade indicativa". Το πιστοποιητικό είναι δυνατόν να χρησιμοποιηθεί μόνο για ποσό που δεν υπερβαίνει αυτή την ποσότητα. Η υποχρέωση εξαγωγής τηρείται όταν η ποσότητα του προϊόντος βάσης που αντιστοιχεί στην ποσότητα των εμπορευμάτων που έχει προσδιοριστεί για την προμήθεια που πραγματοποιείται από τον οργανισμό ο οποίος διενήργησε το διαγωνισμό και ονομάζεται "οριστική ποσότητα", έχει εξαχθεί. Οι ενδιαφερόμενοι προσκομίζουν στον οργανισμό εκδόσεως του πιστοποιητικού τα σχετικά αποδεικτικά στοιχεία. 2. Στην περίπτωση κατά την οποία η προς εξαγωγή ποσότητα είναι ανώτερη της ενδεικτικής ποσότητας, εκδίδονται ένα ή περισσότερα συμπληρωματικά πιστοποιητικά από τον οργανισμό εκδόσεως του αρχικού πιστοποιητικού, ύστερα από αίτηση του ενδιαφερομένου. Το συμπληρωματικό πιστοποιητικό περιέχει τις ίδιες ενδείξεις με εκείνες του αρχικού πιστοποιητικού, εκτός από τις ενδείξεις που αφορούν την ποσότητα και την ημερομηνία εκδόσεως. Επιπλέον, στο χώρο 3 τίθεται μία από τις ακόλουθες ενδείξεις: - "Certificado complementario", - "Ekstra forudfastsaettelsesattest", - "Zusatz-Vorausfestsetzungsbescheinigung", - "Συμπληρωματικό πιστοποιητικό", - "Additional advance fixing certificate", - "Certificat complementaire", - "Certificato complementare", - "Aanvullend certificaat", - "Certificado complementar". 3. Εφόσον η οριστική ποσότητα είναι κατώτερη από την ενδεικτική ποσότητα που αναφέρεται στο αρχικό πιστοποιητικό και, κατά περίπτωση, στο ή στα συμπληρωματικά πιστοποιητικά, η εγγύηση που αντιστοιχεί στη διαφορά, όπως ορίζεται στο άρθρο 9, αποδεσμεύεται. 4. Οι διατάξεις του άρθρου 33 παράγραφος 2 πρώτο εδάφιο του κανονισμού (ΕΟΚ) αριθ. 3719/88 δεν εφαρμόζονται στα πιστοποιητικά που αναφέρονται στο παρόν άρθρο. 5. Εφόσον υποβάλλεται αίτηση πιστοποιητικού για εξαγωγή στο πλαίσιο διαγωνισμού που αναφέρεται στην παράγραφο 1, δεν εφαρμόζονται οι διατάξεις του άρθρου 44 παράγραφοι 5, 8 και 9 του κανονισμού (ΕΟΚ) αριθ. 3719/88. Άρθρο 7 1. Οι διατάξεις του παρόντος άρθρου εφαρμόζονται στο βούτυρο με περιεκτικότητα σε λιπαρές ουσίες 82 % κατά βάρος, που υπάγεται στον κωδικό ΣΟ 0405 00 (PG 6), το οποίο εξάγεται υπό μορφή εμπορευμάτων υπαγομένων στους κωδικούς ΣΟ 1806 90 και 2106 90 99. 2. Τα πιστοποιητικά που φέρουν στο χώρο 20 την ένδειξη εμπορεύματος υπαγόμενου στους κωδικούς ΣΟ που αναφέρονται στην παράγραφο 1 δεν είναι δυνατόν να περιλαμβάνουν την ένδειξη εμπορευμάτων υπαγομένων σε άλλους κωδικούς ΣΟ. 3. Τα πιστοποιητικά εκδίδονται την πέμπτη εργάσιμη ημέρα που ακολουθεί την ημέρα υποβολής της αιτήσεως, εφόσον δεν έχουν ληφθεί ιδιαίτερα μέτρα κατά τη διάρκεια της περιόδου αυτής. 4. Οι διατάξεις του άρθρου 6 του κανονισμού (ΕΟΚ) αριθ. 210/69 της Επιτροπής (20) εφαρμόζονται εφόσον η περιγραφή των εμπορευμάτων και του προϊόντος βάσης, για το οποίο εκδίδεται το πιστοποιητικό πραγματοποιείται σύμφωνα με τις διατάξεις του άρθρου 3 του παρόντος κανονισμού. Άρθρο 8 Τα κράτη μέλη γνωστοποιούν στην Επιτροπή: 1. κάθε εργάσιμη ημέρα, τα πιστοποιητικά προκαθορισμού που έχουν εκδοθεί την προηγούμενη ημέρα για το γάλα σε σκόνη (PG 2 ή PG 3) που εξάγεται υπό μορφή εμπορευμάτων υπαγομένων στους κωδικούς ΣΟ 1901 90 90 ή 2160 90 99, το αργότερο την Τετάρτη κάθε εβδομάδας, τα άλλα πιστοποιητικά προκαθορισμού που έχουν εκδοθεί κατά τη διάρκεια της προηγούμενης εβδομάδας για το γάλα σε σκόνη, που εξάγεται υπό μορφή εμπορευμάτων που καλύπτονται από το παράρτημα του κανονισμού (ΕΟΚ) αριθ. 804/68- 2. το αργότερο στις 10 κάθε μηνός, τα πιστοποιητικά προκαθορισμού που έχουν εκδοθεί κατά τη διάρκεια του προηγούμενου μηνός για τα γεωργικά προϊόντα που αναφέρονται στο άρθρο 1 του κανονισμού (ΕΟΚ) αριθ. 1766/92, τα οποία εξάγονται υπό μορφή εμπορευμάτων που απαριθμούνται στο παράρτημα Β του εν λόγω κανονισμού. Άρθρο 9 Η έκδοση των πιστοποιητικών που αναφέρονται στον παρόντα κανονισμό υπόκειται στη σύσταση εγγύησης, το ποσό της οποίας καθορίζεται στον ακόλουθο πίνακα- η εγγύηση αυτή αποδεσμεύεται υπό τους όρους του κανονισμού (ΕΟΚ) αριθ. 3719/88 καθώς και, κατά περίπτωση, του άρθρου 6 παράγραφος 3 του παρόντος κανονισμού: Γάλα σε σκόνη παραγόμενο με τη μέθοδο spray, περιεκτικότητας σε λιπαρές ουσίες κατώτερης του 1,5 % κατά βάρος και περιεκτικότητας σε νερό κατώτερης του 5 % κατά βάρος (PG 2) 2, Γάλα σε σκόνη παραγόμενο με τη μέθοδο spray, περιεκτικότητας σε λιπαρές ουσίες 26 % κατά βάρος και περιεκτικότητας σε νερό κατώτερης του 5 % κατά βάρος (PG 3) 2, Βούτυρο περιεκτικότητας σε λιπαρές ουσίες 82 % κατά βάρος (PG 6) 5,0 Αυγά πουλερικών ορνιθώνος με κέλυφος, νωπά ή διατετηρημένα, εκτός των αυγών προς επώαση, εξαγόμενα υπό μορφή ωαλβουμίνης 1, Προϊόντα υπαγόμενα στον κανονισμό (ΕΟΚ) αριθ. 1766/92 (σιτηρά) ή στον κανονισμό (ΕΟΚ) αριθ. 1418/76 (ρύζι) 0, Προϊόντα υπαγόμενα στον κανονισμό (ΕΟΚ) αριθ. 1785/81 (ζάχαρη) 3, Άρθρο 10 1. Ο κανονισμός (ΕΟΚ) αριθ. 1760/83 καταργείται. Ωστόσο, εξακολουθεί να εφαρμόζεται όσον αφορά τα πιστοποιητικά τα οποία εκδίδονται πριν την 1η Ιανουαρίου 1994. 2. Οι αναφορές στον καταργούμενο κανονισμό (ΕΟΚ) αριθ. 1760/83 θεωρούνται ως αναφορές στον παρόντα κανονισμό. Άρθρο 11 Ο παρών κανονισμός αρχίζει να ισχύει την 1η Ιουνίου 1994. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 30 Μαΐου 1994.

Classification Labels:
2394

Label Descriptions:
{"2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 5360
2763
4314
2487
3156
2737

EuroVoc IDs (Expanded): 5360
2763
4314
2487
3156
2737

Dataset Source: meu

Split: train